Mirad Gundikî
Mirad Gundikî nivîskarekî kurd e ji Bakurê Kurdistanê.

Jînenîgarî 
Mirad Gundikî 18ê îlona 1987an de li Gundikê Melî ya bi ser Şirnexê ve hatiye dinyayê.

Mirad Gundikî, hê di zarokatiya xwe de bi tirkî dest bi nivîsariyê dike. Heta 17 saliya xwe bi tirkî dewam dike heta ku wan dema pênc caran hatiye xelatkirin. Ji destê serokkomarê Tirkiyeyê yê berê Ahmet Necdet Sezer jî ji bo helbesteke xwe xelatekî werdigre. Mirad di 17 saliya xwe de biryar dide ku bi zimanê miletê xwe binivîse û ev piştî vê biryara xwe bi rojane, heftane an jî mehane ji hev cuda cuda bi awayekî peryodîk nivîsariyê dike.

Piştî ku Mirad dest bi nivîsariya kurdî dike çendîn nivîsar, çîrok û helbestên wî di kovarên wek Nûpelda, Tîgrîs û Çirûskê de û di malperên wek Nefel, Kulturname û Netkurdê de belav bûne. 

Di quncikeka rojnameya Evroyê de dinivîsîne. Evro weşana xwe li Başûrê Kurdistanê dike. Bi heman demê de Mirad edîtor û xwediyê malpera Kurdîgehê ye. Şêwirmendê zimanî yê bernameya kevanî ya televîzyona Kurd 1'ê ye.

Perwerde 

Mirad xwendina xwe ya lisansê li Diyarbekirê di Zanîngeha Dicleyê de di beşa kîmyayê de didomîne. Xêncî vê Mirad du salan (2008-2009, 2009-2010) li mala Piştgiriya Perwerdehiyê de ji bo xwendekarên ku nikarin biçin dersxaneyên pereyî bi dildarî mamostetî jî kiriye.

Xelat 

Di sala 2010ê de ji aliyê Kurdish American Education Society (bi kurtî KAES) ve li Zanîngeha Los Angelesê di pêşbirkeke di nêvbera kurdên ciwan yên nivîskar de, nivîsa wî layiqê xelata nivîsa herî afrîner û orijînal hat dîtin.

Çîrok 
 Bajarê parçeyên dilî lê pirtûbelav bûyî
 Bûka çardehsalî
 Gulle û pê qerisî bûn
 Hilingivîna di peyamên evînê de
 Jiyana pêguhork
 Mirina cohta keziyên sor
 Nêçîrvanek û serdebûna rojê
 Nîvê dilê min û nîvê dilê destgirtiya min
 Qurmînî û tirsa bêdeng
 Sermahiya Diyarbekirê û şehê Pira Dehderî
 Şelandina dewlemendê bajarî

Nivîsar
 Bûkaniya zimanê botan û rengîniya hemî kurdên wêjevan
 Ez û dilê xwe yê hecî li stenbolê
 Gelo jin û mêr wekî hev in
 Ji dotmama min Zozan Berwariyê re dîmenekê ji welatî
 Kewgirî
 Mamê Evdirehman yan Evdirehman amca
 Mamikên Gundikê Melî û kurdiya kolaneyên Diyarbekirê
 Nivîsandin û ferqa di nêvbera “kelex”, “kelaş” û “qerqode-yî” de
 Peqik û tûyik û devoka her kesan
 Şîroveya pisîkolojiya tirkek kurdek û ingilîzekî
 Şivanê karik û berxikan - Bêçîvan
 Tirkîaxaftina keçên sosyetîk û xweşiya jiyana serbilind
 Dar kurd bûn, kevir kurd bûn û newal jî kurd bûn
 Mamo hespê wî û Kurdistana azad
 Barzan - Welatê ko lê mar ji mirovan natirsin

Girêdanên derve
Kurdîgeh

Nefel

Evropress

Çavkanî

Nivîskarên kurd
Mêr
Jidayikbûn 1987